**VŠEOBECNÉ ZÁVAZNÉ NARIADENIE**

**OBCE Boleráz č. ... / 2024**

**o určovaní názvu ulíc a iných verejných priestranstiev**

**na území obce Boleráz**

Návrh VZN:

* vyvesený na úradnej tabuli obce dňa: ...................................
* zverejnený na Centrálnej elektronickej úradnej tabuli dňa: ...................................
* zverejnený na web sídle dňa: ...................................
* lehota na predloženie pripomienok k návrhu VZN do (vrátane): ...................................
* doručené pripomienky v počte: ...................................
* vyhodnotenie pripomienok k návrhu VZN uskutočnené dňa: ...................................
* vyhodnotenie pripomienok k návrhu VZN doručené poslancom dňa: ...................................

VZN schválené obecným zastupiteľstvom v ...................................dňa ...................................

VZN vyvesené na úradnej tabuli obce dňa ...................................,   
zvesené z úradnej tabuli dňa ...................................

VZN zverejnené na Centrálnej elektronickej úradnej tabuli dňa od ...................................  
do ...................................

VZN zverejnené na web sídle obce dňa: ...................................

**VZN nadobúda účinnosť dňom ...................................**

Obecné zastupiteľstvo obce Boleráz podľa § 6 ods.1 a v súlade s § 4 ods. 5 písm. a) bod 1 zákona SNR č. 369/1990 o obecnom zriadení v znení neskorších predpisov a v súlade s vyhláškou Ministerstva vnútra SR č. 31/2003 Z.z., ktorou sa ustanovujú podrobnosti o označovaní ulíc a verejných priestranstiev a o číslovaní stavieb (v znení č. 141/2015 Z.z. a č.226/2022 Z.z.) sa uznieslo na tomto Všeobecne záväznom nariadení Obce Boleráz o určovaní názvov ulíc a verejných priestranstiev v Obci Boleráz.

**VŠEOBECNÉ ZÁVAZNÉ NARIADENIE**

**OBCE Boleráz č. ... / 2024**

**o určovaní názvu ulíc a iných verejných priestranstiev**

**na území obce Boleráz**

**PRVÁ ČASŤ**

**Základné ustanovenia**

**Článok 1**

**Úvodné ustanovenia**

1. Účelom tohto všeobecne záväzného nariadenia (ďalej len „VZN“) je stanoviť pravidlá, podľa ktorých sa postupuje pri označovaní ulíc a iných verejných priestranstiev (ďalej len „ulica“ v príslušnom gramatickom tvare ) na celom území obce Boleráz.
2. Označenie názvov ulíc a verejných priestranstiev slúži obci a ostatným subjektom na získanie prehľadu o umiestnení stavieb a súčasne prispeje k lepšej orientácii obyvateľov, návštevníkov obce, záchranných zložiek integrovaného systému, polície, zriadencom plynární, elektrární, vodárenskej spoločnosti, poštovým doručovateľom a kuriérskym službám.
3. Evidenciu určených názvov a prípadných zmien názvov ulíc a iných verejných priestranstiev vedie obecný úrad, prideľuje súpisné čísla ako aj orientačné čísla, vedie ich evidenciu a udržiava ju v súlade so skutočným stavom.

**Článok 2**

**Vymedzenie základných pojmov**

1. **Ulica** je súvislá, všeobecne prístupná miestna komunikácia s priľahlými stavbami alebo pozemkami, určenými územným plánom na zastavanie. Ako ulica môže byť pomenovaná aj iná ako miestna komunikácia v prípade, že je to nevyhnutné v záujme jednoznačnej orientácie v mieste.
2. **Verejné priestranstvá** sú všeobecne prístupné priestranstvo, objekt alebo iná nehnuteľnosť vo vlastníctve alebo správe obce ležiaca zväčša v osídlenej časti obce a podľa územného plánu obce určená na uspokojovanie verejnoprospešných účelov a rekreačno-zábavných, kultúrnych a spoločenských potrieb obyvateľov obce, sú plochy ležiace spravidla v osobitnej časti obce, verejne prístupných obyvateľstvu a určené na verejné účely.
3. **Stavba** pre účely tohto nariadenia je každá samostatná stavba, ležiaca na území obce spojená so zemou pevným základom, ktorá má vlastný vchod.
4. **Súpisné číslo** je číslo, ktoré sa prideľuje každej budove v poradí podľa osobitnej evidencie.
5. **Orientačné číslo** je číslo pre lepšiu orientáciu na ulici. Ak má budova viac vstupov z ulice, určuje sa orientačné číslo každému hlavnému vstupu. Za samostatný vlastný vchod nemožno považovať len dvere alebo iný otvor umožňujúci vstup do objektu.

**DRUHÁ ČASŤ**

**Postup pri označovaní názvov ulíc a iných verejných priestranstiev**

**Článok 3**

**Názvy ulíc a verejných priestranstiev**

1. Názvy ulíc a verejných priestranstiev sa určujú s prihliadnutím na históriu obce na významné nežijúce osobnosti. Neprípustné sú názvy po žijúcich osobách, názvy dlhé, duplicitné, urážajúce mravnosť, jazykovo nesprávne.
2. Každý názov ulice má byť prekonzultovaný s Jazykovedným ústavom Ľudovíta Štúra.
3. Každá ulica má svoj vlastný názov, alebo označenie druhu iného verejného priestranstva.
4. Zmenu názvu ulice a názov novej ulice predkladá obecný úrad na schválenie obecnému zastupiteľstvu.
5. Účinnosť názvov ulíc a verejných priestranstiev je dňom platnosti VZN obce.
6. Názvy a označenia ulíc a verejných priestranstiev je treba rešpektovať a používať tak, ako boli určené.

**Článok 4**

**Zoznam ulíc obce a zásady ich používania**

1. V prílohe č. 1, ktorá tvorí neoddeliteľnú súčasť tohto nariadenia, sú podľa očíslovania a jednotlivých lokalít obce určené názvy ulíc a situácia označenia ulíc v obci.
2. Názov ulice sa píše v znení ako je uvedené v tomto nariadení, používa sa plný neskrátený názov tak, ako je uvedené v prílohe č. 1 tohto nariadenia.
3. Pri písaní plnej adresy sa zvykne správne používať názov ulice v spojení so súpisným číslom lomené orientačným číslom stavby.
4. Neoddeliteľnou súčasťou tohto VZN je orientačná mapa s vyznačením ulíc a iných verejných priestranstiev v prílohe č. 2.

**Článok 5**

**Označovanie ulíc**

1. Ulice sa označujú názvami na orientačných tabuliach rovnakého typu v zmysle vyhlášky MV SR č. 31/2003 Z. z. v znení neskorších noviel, ktorou sa ustanovujú podrobnosti o označovaní ulíc a iných verejných priestranstiev a o číslovaní stavby.
2. Orientačná tabuľa s názvom ulice sa umiestňuje na pozemnú stavbu (ďalej len „budova“), ktorá sa nachádza najbližšie k miestu vyústenia ulice do stredu obce a na budovu, ktorou sa ulica končí, alebo na samostatne osadený bod pri ceste. Vlastník umožní montáž orientačnej tabule s označením názvu ulice na stavbe ktorej je vlastníkom.
3. Na orientačnej tabuli s názvom ulice sa používa neskrátený názov tak, ako je uvedený v prílohe č. 1 tohto nariadenia.
4. Názvy ulíc a ďalšie orientačné údaje sa uvádzajú v štátnom jazyku.
5. Označenie ulíc a iných verejných priestranstiev názvami zabezpečuje obec na vlastné náklady.

**Článok 6**

**Označovanie ulíc inými orientačnými údajmi**

1. Obec môže označiť ulice okrem orientačných tabúľ s názvami ulíc aj ďalšími orientačnými údajmi na samostatných informačných tabuliach rovnakého typu. Ďalšími orientačnými údajmi môžu byť označenia smeru ulice, umiestnenie významných inštitúcií, budov.
2. Informačné tabule na označenie ulice ďalšími orientačnými údajmi sa umiestňujú spravidla na križovatke ulíc tak, aby neprekážali viditeľnosti dopravných značiek. Osadzujú sa na samostatných stojanoch zapustených do zeme, výnimočne sa môžu umiestniť aj na budovy alebo iné vhodné miesta.

**Článok 7**

**Zásady označovania nových ulíc a ich zmeny**

1. Obec určuje názvy ulíc a ich zmeny na základe požiadaviek a predloženého návrhu poverenej Názvoslovnej komisie. Ak taká komisia nie je zriadená, návrh na pomenovanie ulice či ulíc predkladá Kultúrna komisia obce..
2. Názvy ulíc a verejných priestranstiev možno určovať a meniť len po dôkladnom prerokovaní obecným zastupiteľstvom a iba schválením VZN alebo dodatkom k už schválenému VZN.
3. Ďalšie nové ulice v obci Boleráz budú prednostne pomenované podľa osobností obce: Prof. Ing. Dr. techn. Peter Danišovič, Dr. h. c.; Stanislav Dusík; Ján Barcaj.

**TRETIA ČASŤ**

**Základné ustanovenia**

**Článok 8**

**Vymedzovanie pojmu „ číslovanie stavieb“**

1. Číslovaním stavieb sa rozumie:
2. oznámenie obce o určení súpisného čísla stavbe a orientačného čísla stavbe,
3. pridelenie určeného súpisného čísla a orientačného čísla konkrétnej stavbe, zápis do registra adries o pridelení čísla a vydanie tabuľky s prideleným číslom,
4. vedenie evidencie súpisných čísiel a orientačných čísiel obcou a udržiavanie evidencií v súlade so skutočným stavom.

**Článok 9**

**Druhy číslovania**

1. Stavby sa číslujú súpisnými číslami a orientačnými číslami.

**Článok 10**

**Povinnosti občanov obce**

1. Povinnosťou občanov je dodržiavať ustanovenia ohľadom umiestnenia tabuľky so súpisným a orientačným číslom na stavbe, ktorej je vlastníkom a strpieť označenie ulíc orientačnými tabuľami v zmysle tohto VZN. Ak je na správu budovy založené spoločenstvo vlastníkov bytov a nebytových priestorov v dome, povinnosť podľa prvej vety plní toto spoločenstvo. Ak je na správu domu uzatvorená zmluva o výkone správy, povinnosť podľa prvej vety plní správca.
2. Odo dňa vyhlásenia referenda, volieb do Národnej rady Slovenskej republiky, volieb prezidenta Slovenskej republiky alebo ľudového hlasovania o jeho odvolaní, volieb do Európskeho parlamentu, volieb do orgánov územnej samosprávy, miestneho referenda alebo sčítania obyvateľov, domov a bytov nemožno až do ich vykonania rozhodnúť o územnej zmene, určiť alebo zmeniť názov mesta alebo jeho časti, určiť názov ulice alebo iného verejného priestranstva ani rozhodnúť o zmene číslovania budov.
3. Porušenie tohto VZN sa riadi § 46 Zákona o priestupkoch č. 372/1990 Zb. v znení neskorších zmien a doplnkov.

**Článok 11**

***Záverečné ustanovenia***

1. VZN č. XX/20XX o určení názvu ulíc a iných verejných priestranstiev v obciBoleráz schválilo Obecné zastupiteľstvo v Boleráze na svojom zasadnutí dňa XX XX XXXX uznesením č. XX/20XX.
2. Toto VZN č. . XX/20XX nadobúda účinnosť dňom .........
3. Po dni účinnosti tohto VZN do ........... budú určené názvy ulíc zapísané do evidencie súpisných a orientačných čísiel, evidencie obyvateľstva a informačného systému Registra adries SR.

....................................................

Mgr. David Matula

starosta obce

V Boleráze dňa XX. XX. 202X

**Prílohy k VZN č. ....../2024 o určení názvu ulíc a iných verejných priestranstiev**

Príloha č. 1 Zoznam ulíc a verejných priestranstiev

Príloha č. 2 Orientačná mapa umiestnenia ulíc

Príloha č. 3 Vyjadrenie Jazykového ústavu zo dňa 24. 2. 2023 (návrh názvy ulíc obe Boleráz)

Príloha č. 4 Vyjadrenie Jazykového ústavu zo dňa 7. 3. 2023 (Pipíšková ulica)

Príloha č. 5 Vyjadrenie Jazykového ústavu zo dňa 24. 1. 2024 (Záhradky, Majírská ulica, Podhájska ulica, Pri letisku)

Príloha č. 6 Petícia za premenovanie návrhu Ulica Petra Danišoviča

Príloha č. 7 Petícia za zachovanie názvu Horgos

Príloha č. 8 Petícia za premenovanie návrhu Ulica Stana Dusíka

Príloha č. 9 Petícia za premenovanie návrhu Bočná ulica